117/2018. (X.25.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. október 25-i soron kívüli, nyílt testületi ülésének napirendi pontjait elfogadta.



118/2018. (X.25.) határozat:
(Jászjákóhalma, 466/4 hrsz. alatti közterület felújítása, parkosítása projekt 
kivitelezőjének kiválasztásáról és a pénzügyi fedezet 
biztosításáról)

Jászjákóhalma Község Önkormányzatának Képviselő-testülete a Jászjákóhalma, 466/4 hrsz. alatti közterület felújítása, parkosítása projekt kivitelezésére elfogadja a legalacsonyabb ajánlatot tevő Blaskó Mihály (székhelye: 5130 Jászapáti, Bercsényi u. 11.) egyéni vállalkozó árajánlatát, és az ajánlata szerinti ütemezésben biztosítja a bruttó 29.807.941,-Ft, azaz huszonkilencmillió-nyolcszázhétezer-kilencszáznegyvenegy forint összegű pénzügyi fedezetet a 2018. évi költségvetése, illetve a 2019. évi költségvetése terhére.

A Képviselő-testület egyúttal felkéri Terjéki Tünde polgármestert, hogy a kialakítandó közterület, illetve parkolóhelyek közlekedési hatósági engedélyezési és földhivatali bejegyzési eljárásával kapcsolatban a szükséges terveket készíttesse el, és intézkedéseket tegye meg.

Határidő: folyamatosan
Felelős: polgármester



119/2018. (X.25.) határozat:
 /„Ficzek-kripta” felújításáról és a pénzügyi fedezet biztosításáról/

Jászjákóhalma Község Önkormányzatának Képviselő-testülete támogatja a jászjákóhalmai temetőben található „Ficzek-kripta” felújítását, és felújítás megvalósításához a költségvetésében céltartalékba helyez bruttó 1.000.000,-Ft, azaz Egymillió forint összeget.

A Képviselő-testület egyidejűleg felkéri Terjéki Tünde polgármestert, hogy a felújításhoz szükséges további anyagi forrás biztosítása és a tulajdonosi hozzájárulás beszerzése érdekében az Egri Főegyházmegyét keresse meg.

Határidő: azonnal
Felelős: polgármester



120/2018. (X.25.) határozat:
/ A Liszt Ferenc utca, a Dankó utca, Bercsényi Miklós utca (861 hrsz.), Kinizsi utca, Hunyadi utca burkolatának felújítására a kivitelező jóváhagyásáról, és a pénzügyi fedezet biztosításáról /

Jászjákóhalma Község Önkormányzatának Képviselő-testülete a Liszt Ferenc utca, a Dankó utca, Bercsényi Miklós utca (861 hrsz.), Kinizsi utca, Hunyadi utca burkolat felújítási munkálataira elfogadja a nevezett utcákra legolcsóbb ajánlattevő PE-DA KER Kft. (5135 Jászivány, Kövesút dűlő 2.) ajánlatát. 

A kivitelezés összköltségét a PE-DA KER Kft. árajánlatai alapján bruttó 20.098.035-Ft, azaz Húszmillió-kilencvennyolcezer-harmincöt forint összegben jóváhagyja, mely összeget a 2018. évi költségvetése és saját forrása terhére biztosítja.

A Képviselő-testület felhatalmazza Terjéki Tünde polgármestert, hogy a kivitelezéssel összefüggésben szükséges intézkedéseket megtegye, a vállalkozási szerződést aláírja.

Felelős: polgármester, Polgármesteri Hivatal pénzügyi ügyintézője
Határidő: folyamatosan



121/2018. (X.25.) határozat:
/Óvodai felvételi körzethatárok megállapításáról/

1.) Jászjákóhalma Község Önkormányzatának Képviselő-testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet (továbbiakban: Vhr.) 22.§ (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy a Jászjákóhalma Községi Önkormányzat fenntartásában lévő Poldermann Júlia Óvoda kötelező felvételt biztosító körzethatára megegyezik a település közigazgatási határával. 

2.) Jászjákóhalma Község Önkormányzatának Képviselő-testülete megbízza a jegyzőt, hogy a jelen határozat szerinti képviselő-testületi döntést, valamint a Vhr. 22.§ (2) bekezdésében szereplő adatokat rögzítse a köznevelés információs rendszerében. 
[bookmark: _GoBack]
Felelős: jegyző
Határidő: a döntést követő 15 napon belül

